open-index/open-wikipedia-markdown huggingface dataset:
Gentianales

**Gentianales** merupakan sebuah susunan tumbuhan berbunga yang termasuk dalam kumpulan asterid dikotiledon.

Pembatasan Gentianales dalam sistem Cronquist merangkumi famili-famili Retziaceae, Gentianaceae, Saccifoliaceae, Apocynaceae, dan Asclepiadaceae serta sebuah famili yang ditakrif secara umum, iaitu Loganiaceae, yang kini telah dipecahkan kepada beberapa famili.

Pembatasan yang diakui oleh Kumpulan Filogeni Angiosperma (APG) termasuk:
* Apocynaceae (termasuk Asclepiadaceae);
* Gelsemiaceae (diasingkan daripada Loganiaceae);
* Gentianaceae (termasuk Saccifoliaceae), Loganiaceae; dan 
* Rubiaceae (famili kopi).

Di bawah takrif APG, sebilangan ahli Gentianales yang terkenal ialah kopi, bunga cina, dan bunga kemboja. 

APG memasukkan Retziaceae dalam Stilbaceae (susunan Lamiales).

## Rujukan
* Struwe, L., V. A. Albert, and B. Bremer. 1994. Cladistics and family level classification of the Gentianales (*Kladistik dan pengelasan aras famili untuk Gentianales*). *Cladistics* 10: 175–205.
* Backlund, Maria, Bengt Oxelman, and Birgitta Bremer. 2000. Phylogenetic relationships within the Gentianales based on NDHF and RBCL sequences, with particular reference to the Loganiaceae (*Hubungan-hubungan filogeni dalam susunan Gentianales berdasarkan jujukan NDHF dan RBCL, dengan rujukan yang khusus kepada Longaniaceae*). *American Journal of Botany* 87:1029-1043. http://www.amjbot.org/cgi/content/full/87/7/1029
Fabales

**Fabales** merupakan sebuah susunan tumbuhan berbunga yang termasuk dalam kumpulan rosid untuk eudikot.

Sistem APG II merangkumi famili-famili yang berikut:
* Fabaceae (legum)
* Quillajaceae
* Polygalaceae (famili milkwort)
* Surianaceae

Di bawah sistem Cronquist yang lebih lama, famili-famili lain, yang kini dimasukkan dalam susunan Fabales, telah dimasukkan dalam susunan-susunan yang lain: Polygalaceae dalam susunan Polygalales, dan yang lain dalam susunan Rosales.
Cucurbitales

**Cucurbitales** merupakan sebuah susunan tumbuhan berbunga yang dimasukkan dalam kumpulan rosid dikotiledon. Kebanyakan daripada famili dalam susunan itu bertumbuh di kawasan-kawasan tropika, dengan sebilangan yang kecil didapati dalam kawasan-kawasan subtropika dan iklim sederhana.

Susunan ini merangkumi pelbagai pokok dan pokok renek, bersama-sama dengan banyak pokok herba dan tumbuhan memanjat. Salah satu daripada ciri-ciri utama Cucurbitales ialah bunga-bunga uniseks, terutamanya pentasiklik, dengan kelopak yang tebal dan tajam (jika ada) (Matthews and Endress, 2004). Pendebungaan biasanya dilaksanakan oleh serangga, tetapi terdapatnya juga anemofili (dalam *Coriariaceae* dan *Datiscaceae*).

Susunan ini terdiri daripada tujuh famili yang mengandungi kira-kira 2,300 spesies:
# Cucurbitaceae (famili labu)
# Begoniaceae (famili begonia)
# Datiscaceae
# Tetramelaceae
# Corynocarpaceae
# Coriariaceae
# Anisophylleaceae

Famili-famili yang terbesar ialah *Begoniaceae* dengan 1,400 spesies, dan *Cucurbitaceae* dengan 825 spesies.

Famili-famili Cucurbitales yang besar termasuk beberapa tumbuhan yang penting dari segi ekonomi, khususnya famili *Cucurbitaceae* yang menghasilkan makanan-makanan seperti labu (daripada *Cucurbita*), tembikai (*Citrullus vulgaris*), dan timun (daripada *Cucumis*). Sebaliknya, *Begoniaceae* dikenali untuk spesies-spesies hortikultur yang melebihi 130 jenis.

## Pengelasan
Di bawah sistem Cronquist yang lebih lama, keempat-empat famili yang pertama telah dimasukkan dalam susunan Violales di bawah Dilleniidae, dengan Tetramelaceae digolongkan dalam Datiscaceae. Famili-famili yang lain dibahagikan kepada pelbagai susunan. Pengelasan terkini disebabkan oleh APG II (2003).

## Rujukan
* W. S. Judd, C. S. Campbell, E. A. Kellogg, P. F. Stevens, M. J. Donoghue (2002). *Plant Systematics: A Phylogenetic Approach (*Sistematik Tumbuhan: Pendekatan Filogeni*), edisi ke-2.* m.s. 380-382 (Cucurbitales). Sinauer Associates, Sunderland, Massachusetts. ISBN 0878934030.
* Matthews M. L. and Endress P. K. (2004). Comparative floral structure and systematics in Cucurbitales (Corynocarpaceae, Coriariaceae, Tetramelaceae, Datiscaceae, Begoniaceae, Cucurbitaceae, Anisophylleaceae) (*Perbandingan struktur bunga dan sistematik Cucurbitales*). *Botanical Journal of the Linnean Society* **145**(2), 129-185. (Boleh didapati dalam talian: DOI | Abstrak | Teks penuh (HTML) | Teks penuh (PDF))
* B. C. J. du Mortier (1829). *Analyse des Familles de Plantes : avec l'indication des principaux genres qui s'y rattachent*, 28. Imprimerie de J. Casterman, Tournay.
Apiales

**Apiales** ialah sebuah susunan tumbuhan berbunga yang termasuk dalam kumpulan asterid dikotiledon. Famili-famili yang berikut adalah tipikal untuk pengelasan yang lebih baru, walaupun terdapat sedikit perbezaan, khususnya Torriceliaceae yang mungkin dibahagikan: 
* Apiaceae (famili lobak merah)
* Araliaceae (famili ginseng)
* Aralidiaceae
* Griseliniaceae
* Mackinlayaceae
* Melanophyllaceae
* Myodocarpaceae
* Pennantiaceae
* Pittosporaceae
* Torriceliaceae

Di bawah takrif sistem APG II ini, ahli-ahli yang terkenal termasuk lobak merah, saderi, parsli, dan ivy.

Di bawah sistem Cronquist, hanya famili Apiaceae dan Araliaceae termasuk dalam susunan ini, dan susunan terhad ini dimasukkan dalam rosid, dan bukannya dalam asterid. Pittosporaceae dimasukkan dalam Rosales, dan spesies-spesies yang lain dalam famili Cornaceae.

## Rujukan
*Chandler, G.T. and G. M. Plunkett. 1994. Evolution in Apiales: nuclear and chloroplast markers together in (almost) perfect harmony (*Evolusi Apiales: penanda nuklear dan penanda kloroplas bersama-sama dalam keharmonian (yang hampir) sempurna*). *Botanical Journal of the Linnean Society* 144: m.s. 123-147 (abstrak boleh didapati dalam talian di sini).
Sky Electronics

**Sky Electronics** merupakan sebuah syarikat pembuat telefon bimbit dan merupakan anak syarikat Pantech Curitel. Ia diasaskan pada 2004 di Seoul, Korea.

## Lihat juga
*Cyon
*SK Telecom
*KTF
*LG Telecom
*Anycall
*SK Teletech
*Motorola
*Pantech Curitel
*VK Mobile
*KTF Ever

## Pautan luar
*Sky Electronics Homepage
Pantech Curitel

**Pantech Curitel** merupakan sebuah tapak mobile pone yang diusahakan 2000, Jika diterjemah sebuah anak syarikat dos secara harfiah, **Pantech** ando **Curitel**.
## Videz anke
*Cyon
*SK Telecom
*KTF
*LG Telecom
*Anycall
*SK Teletech
*Motorola
*Sky Electronics
*VK Mobile
*KTF Ever
## Pautan luar
*Pantech Homepage 
*Curitel Homepage
SK Teletech

**SK Teletech** merupakan sebuah tapak mobile pone yang diusahakan SK, sebuah anak syarikat SK Telecom.
## Pautan luar
*SK Teletech Homepage
SK Telecom

**SK Telecom** ialah sebuah pengendali telekomunikasi bimbit yang dikuasai oleh SK Group, salah satu chaebol yang terbesar di Korea Selatan. Ia merupakan pembekal perkhidmatan bimbit yang utama di Korea Selatan, dengan sekitar 50% bahagian pasaran pada tahun 2005. 

SK Telecom dijenamakan sebagai **Speed 012** pada zaman pager kerana pager-pagernya mempunyai kod kawasan **012**. Jenama ini kemudian ditukarkan menjadi **Speed 011** apabila telefon bimbit menjadi lebih popular pada sekitar tahun 1998, dengan **011** sekali lagi merupakan kod kawasan untuk telefonnya. 

Kini, semua telefon bimbit Korea Selatan yang baru didaftarkan bermula dengan kod kawasan **010**, tanpa menghiraukan pembekal perkhidmatan yang sebenar. Ini sebahagian disebabkan SK Telecom telah menguasai pasaran telefon bimbit sehingga nombor **011** telah menjadi suatu jenama pada dirinya dan dianggap sebagai kes pengiklanan tersirat atau peletakan keluaran yang diharamkan di Korea. SK Telecom terpaksa dipisahkan daripada SK Teletech kerana telefon-telefon bimbit **Sky** yang dibekalkan oleh SK Teletech tertatarajah hanya untuk perkhidmatan SK Telecom.  

SK Telecom juga membekalkan berbagai-bagai perkhidmatan internet melalui anak syarikatnya, SK Communications. Cyworld merupakan salah satu perkhidmatan blog yang terpopular di Korea Selatan, dengan NateOn merupakan salah satu perkhidmatan pesanan segera yang paling popular.

## Sejarah syarikat
SK Telecom ditubuhkan pada bulan Mac 1984 dengan nama *Korea Mobile Telecommunications Services Co.*, tetapi dinamai semula sebagai *Korea Mobile Telecommunications Corp. (KMT)* pada bulan Mei 1988. Pada bulan Jun 1994, Kumpulan SK menjadi pemegang saham KMT yang terbesar. KMT menyertai Kumpulan SK secara rasmi pada bulan Januari 1997 dan menukarkan namanya menjadi  *SK Telecom* pada bulan Mac tahun tersebut.

Pada bulan Oktober 2000, SK Telecom menjadi pengendali yang kedua di dunia selepas DoCoMo, milikan NTT, untuk melancarkan sebuah perkhidmatan 3G komersil yang menggunakan teknologi WCDMA. Ini diikuti oleh pelancaran rangkaian 1xEV-DO CDMA2000  yang pertama di dunia pada bulan Januari 2002. Teknologi ini amat meningkatkan laju penghantaran data.

Pada bulan Mei 2005, SK Telecom memutuskan untuk menjual 60% daripada saham SK Teletechnya kepada Pantech Curitel. SK Teletech kemudian menggantikan jenamanya menjadi "SKY" pada tahun 2006, dengan jenama tersebut masih merupakan jenama premium barisan telefon bimbit untuk Pantech Curitel.

### Pemilikan Telenor (TBA–sekarang)

Akan diumumkan, SK Telecom secara rasmi mengumumkan ia telah bersetuju untuk menjual SK Telecom (SK Telecom Co., Ltd.) kepada Telenor (Telenet Korea Co., Ltd.). Nama syarikat SK Telecom ditukar kepada Telenet. Telenor mengumumkan bahawa ia mempunyai rancangan untuk membeli baki 100% SK Telecom.

## Pautan luar
*Laman web rasmi SK Telecom
Rejabhad

**Rejabhad** atau nama sebenarnya **Rejab Bin Had** adalah seorang kartunis Malaysia yang terkenal. Beliau digelar **Raja Kartun Malaysia** atau **Penghulu Komik Malaysia**. 

Dilahirkan pada 23 Ogos 1939 di Permatang Pauh, Pulau Pinang. Beliau mula aktif melukis komik ketika berusia 19 tahun semasa bertugas dalam pasukan Askar Diraja Melayu. Kartun sulungnya disiarkan dalam majalah Gelanggang Filem (terbitan Allahyarham Tan Sri P Ramlee) pada Julai 1958.  

Beliau pernah menghasilkan karya-karya yang terkenal antaranya *Perwira Mat Gila*, *Tan Tin Tun*, *Mawar Oh Mawar*, *Selendang Siti Rogaiyah* dan banyak lagi. Rejabhad lebih dikenali dengan nama jolokan **Pak Jab**. 

Karya terakhir beliau ialah *Amal* (anak Periwira Mat Gila) iaitu novel terakhirnya sebelum beliau menghembuskan nafas terakhir pada 14 November 2002 ketika berusia 63 tahun kerana serangan sakit jantung.

## Karya
# Perwira Mat Gila (tiga jilid)
# Tan Tin Tun
# Mawar Oh Mawar
# Selendang Siti Rogayah
# GG Dengan Rejabhad
# Prebet Dabus
# Senyum sedikit (dua jilid)
# Pisang emas Jalak Lenteng  
# Masterpiece: Periwara Mat Gila dan Tan Tin Tun. 
# Amal (anak Perwira Mat Gila)

## Lihat juga
* Gila-Gila
* Komik di Malaysia

## Pautan luar
* [http://72.14.235.104/search?q=cache:GDme5OnHkdAJ:www.cartoonrama.com/%3Fp%3D11+%22dato+lat%22+nama+sebenar+kartun&hl=en&gl=us&ct=clnk&cd=1
Pungkuk

**Pungkuk EDM Wire Manufacturing Co., Ltd.** (bahasa Korea:풍국) ialah sebuah syarikat pengeluar keluli dan bahan kimia dari Korea Selatan. ia ditubuhkan pada 1988.

## Produk
*EDM Brass Wire
*EDM Coated Wire
*EDM Wire Parts
*Wire Cutting Filter

## Pelanggan utama
*Mitsubishi EDM
*Brother
*Agie
*Washino
*Japax
*Charmiles Technologies
*Fanuc
*Makino
*Hitachi
*Sodick
*Seibu

## Pautan luar
*Pungkuk Korean Homepage
*Pungkuk English Homepage
Bela Karolyi

**Béla Károlyi** (dilahirkan 13 September 1942 di Cluj-Napoca, Romania) merupakan jurulatih gimnastik terkenal di dunia. Bersama dengan isterinya, Marta (kadang kala dikenali sebagai Martha). Károlyi telah melatih pasukan Amerika Syarikat dan Romania bagi mendapat pingat.

Károlyi mempelopori gimnastik berpusat Romania pada lewat 1960-an dan awal 1970-an. Beliau menubuhkan sebuah sekolah berasrama dalam Satuşti, bagi latihan gadis-gadis muda terutamanya dipilih untuk potensi dalam olahraga mereka. Satu daripada pelajar-pelajar pertama di sekolah Karolyi adalah Nadia Comaneci yang berusia enam tahun, yang tinggal berhampiran dengan Oneşti, dan berulang-alik daripada rumah.

Karolyi menjadi jurulatih antarabangsa pada 1974. Di Sukan Olimpik 1976, beliau merupakan ketua jurulatih pasukan Romania. Kebanyakan dari ahli pasukan merupakan atlet-atlet Oneşti.

Berikutan kejayaan Nadia Comaneci yang mengagumkan di Montreal, kepentingan Karolyi sebagai seorang jurulatih diketahui. Beliau dipilih sebagai ketua jurulatih pasukan Romania bagi Sukan Olimpik 1980. Bagaimanapun, selepas Olimpik, Karolyi sekali lagi bertelingkah dengan pegawai-pegawai Persekutuan Romania. Ketegangan ini bertambah, dan semasa lawatan gimnastik 1981, Bela, Marta, dan pereka tari pasukan Romania Geza Pozar berpaling tadah dan mencari perlindungan politik di Amerika Syarikat. Mereka menetap di Oklahoma.

## Pautan luar
* Biografi Béla Karolyi's di USA Gymnastics
* Temu ramah bersama Betty Okino di Sports Hollywood
* Imej Karolyi membawa Kerri Strug
Layang-layang (nyahkekaburan)

**[[Layang-layang]]** ialah sejenis permainan terbang yang terkenal di seluruh dunia.

**Layang-layang**, **Layang-Layang** atau **lelayang** juga boleh merujuk kepada:

## Hidupan

### Binatang
* Layang-layang (burung), burung keluarga Apodidae
* Sualo, burung keluarga Hirundinidae
* Bagang moorish, ikan spesies *Zanclus cornutus*
* Baung layar, ikan spesies *Bagrichthys hypselopterus*
* Selayur, ikan keluarga Trichiuridae
* Selayang lampai, ikan spesies *Decapterus russelli*
* Layang hias, ikan spesies *Pterophyllum scalare*
* Layang-layang (varieti), varieti ikan emas

### Tumbuhan
* Lelayang atau layang-layang, tumbuhan genus *[[Parishia]]*
* Lelayang, tumbuhan spesies *[[Adenia acuminata]]*

## Tempat
* Mukim Layang-Layang, Perak
* Mukim Layang-Layang, Johor
* Layang-Layang, Johor, pekan di Johor
* Layang-Layang (kawasan negeri), bahagian pilihan raya negeri di Johor
* Stesen Keretapi Layang-Layang, stesen kereta api di Johor
* Felda Layang-Layang, felda di Johor
* Pulau Layang-Layang, pulau berdekatan Sabah
* Lapangan Terbang Layang-Layang, lapangan terbang di Pulau Layang-Layang

## Lain-lain
* ''Layang-Layang'' (album), album oleh Jamal Abdillah
* Layang-layang (geometri), rajah sisi empat dengan simetri pantulan merentasi pepenjuru
* Formasi Layang-Layang, formasi batuan
* Layang-layang, papan bersilangan pada puncak Rumah Banjar
* Tebar layar, bahagian segi tiga antara bumbung dengan dinding
* *[[La rondine]]*, opera karya Giacomo Puccini

## Lihat juga
* Kampung Layang-layangan, Labuan
* Layang Layang Aerospace
* Selayang (nyahkekaburan)
* Layang
Peter Chin Fah Kui

**Tan Sri Dato' Sri Peter Chin Fah Kui**, PSM, SSAP, PGBK (lahir 31 Ogos 1945) merupakan ahli politik Malaysia yang lahir di Kuching, Sarawak. Beliau berumahtangga dengan Puan Sri Datin Sri Ruby Wee dan mempunyai dua orang anak Pete Puan serta seorang anak lelaki. 

## Biografi
Dilahirkan di Kuching, Sarawak pada 31 Ogos 1945, beliau mendapat pendidikan awal di St. Joseph Primary School dan St Joseph Secondary School. Beliau juga merupakan graduan Gray's Inns, London bidang undang-undang (Barrister-At-Law) pada tahun 1971.

Setelah tamat pengajian di luar negara, Y.B. Tan Sri memulakan kerjayanya sebagai Peguam dan Rakan Kongsi di M/s Wan Ullok Jugah, Chin & Co hingga tahun 1984. Beliau juga telah dilantik sebagai Pengerusi Majlis Perbandaran Miri mulai tahun 1984 hingga 1987.
Kegiatan politik beliau adalah berlandaskan platform Sarawak United People's Party (SUPP) Bahagian Miri. Beliau kini memegang jawatan Timbalan Pengurusi SUPP Cawangan Miri, Naib Pengurusi SUPP cawangan Miri, Ahli Jawatankuasa SUPP Pusat dan Penolong Setiausaha Agung SUPP Pusat.

Y.B. Tan Sri melibatkan diri dalam pelbagai aktiviti sosial melalui Program Lanskap di Sarawak dan Sabah, menyelaras Program Perumahan dan Kerajaan Tempatan di Sarawak dan Sabah, Program Jabatan Bomba dan Penyelamat di Sarawak dan Sabah dan menjadi Presiden kepada Persatuan Pelumba Jalan Kaki Malaysia.

Beliau kini juga merupakan Presiden Eastern Regional International Organisation for Planning and Housing (EAROPH) sejak tahun 2002, Presiden Hakka Miri sejak tahun 1991, Presiden Persatuan Olahraga Miri sejak 1984. Beliau juga pernah dilantik sebagai Presiden Kelab Lions Miri dan Timbalan Gabenor Lions Daerah 308.

Y.B. Tan Sri telah dilantik menjadi wakil rakyat mulai tahun 1986 setelah memenangi kerusi Parlimen Miri. Beliau juga berjaya mempertahankan kemenangannya itu dalam empat pilihan raya umum berikutnya (1990,1995,1999,2004). Pada tahun 2004, beliau telah menang tanpa bertanding.
Semenjak dilantik menjadi Ahli Parlimen, YB. Datuk pernah memegang tanggungjawab sebagai Setiausaha Parlimen, Kementerian Kebajikan (1986-1990), Timbalan Menteri Sains, Teknologi Alam Sekitar (1990-1995), Timbalan Menteri Perumahan dan Kerajaan Tempatan (1995-2004), Menteri Perusahaan Perladangan dan Komoditi (2004-2008) dan akhirnya sebagai Menteri Tenaga, Teknologi Hijau dan Air (2008-2013).

Sebagai seorang wakil rakyat, Y.B. Tan Sri berazam untuk memikul matlamat kerajaan ke arah negara yang cemerlang, gemilang dan terbilang.

Y.B. Tan Sri telah mendirikan rumahtangga dengan isterinya Puan Sri Ruby Wee Hui Kiang dan telah dikurniakan tiga orang anak. Beliau amat meminati sukan golf dan merupakan seorang yang suka membaca.

## Rujukan
* Biodata beliau.
Orchidales

***Orchidales*** ialah nama botani untuk sebuah susunan tumbuhan berbunga di bawah divisi Magnoliophyta. 

Dalam sistem taksonomi, *Orchidales* merupakan nama yang agak baru, disebabkan sistem-sistem yang awal menggunakan nama botani deskriptif untuk susunan yang mengandungi orkid-orkid. Sistem Bentham & Hooker dan sistem Engler memasukkan orkid dalam susunan *[[Microspermae]]* sedangkan sistem Wettstein memasukkannya dalam susunan *[[Gynandrae]]*. Lingkungan susunan ini akan berbeza, bergantung kepada sistem taksonomi yang digunakan. Walaupun seringnya, susunan ini terdiri hanya daripada  orkid-orkid sahaja (biasanya dalam satu famili sahaja, tetapi kekadang juga dibahagikan kepada lebih banyak famili, seperti dalam sistem Dahlgren (sila lihat di bawah)), famili-famili yang lain kekadang juga dimasukkan:

## Lingkungan sistem taksonomi tumbuhan

### [[Sistem Takhtajan]]
* famili *[[Orchidaceae]]*

### [[Sistem Cronquist]]
* famili *[[Geosiridaceae]]*
* famili *[[Burmanniaceae]]*
* famili *[[Corsiaceae]]*
* famili *[[Orchidaceae]]*

### [[Sistem Dahlgren]]
* famili *[[Neuwiediaceae]]*
* famili *[[Apostasiaceae]]*
* famili *[[Cypripediaceae]]*
* famili *[[Orchidaceae]]*

### [[Sistem Thorne (1992)]]
* famili *[[Orchidaceae]]*

### Sistem APG
Susunan ini tidak diiktirafkan oleh Sistem APG II yang memasukkan orkid-orkid dalam susunan *[[Asparagales]]*.  

## Lihat juga
* Taksonomi famili orkid

## Pautan luar
Zingiberales

**Zingiberales** ialah nama botani untuk sebuah susunan tumbuhan berbunga di bawah divisi Magnoliophyta.  

Susunan ini telah diiktirafkan secara meluas oleh ahli-ahli taksonomi, sekurang-kurang sejak beberapa dekad yang lalu. Susunan Zingiberales merangkumi banyak tumbuhan yang biasa seperti halia, pelaga, kunyit, mioga, dan juga pisang dan ubi garut.

## Lingkungan sistem taksonomi tumbuhan
### Sistem APG II
Sistem APG II 2003 tidak mengubahkan lingkungan Sistem APG 1998 untuk susunan ini, dan memasukkan susunan ini dalam klad komelinid di bawah monokot. Lingkungan sistem ini adalah seperti berikut:
# famili Cannaceae
# famili Costaceae
# famili Heliconiaceae
# famili Lowiaceae
# famili Marantaceae
# famili Musaceae
# famili Strelitziaceae
# famili Zingiberaceae

### Sistem Cronquist
Sistem Cronquist 1981 juga mengiktirafkan susunan ini yang juga mempunyai lapan famili yang sama, tetapi sistem ini meletakkan susunan Zingiberales ini di bawah subkelas Zingiberidae, dan subkelas itu diletakkan pula di bawah kelas Liliopsida (monokotiledon). 

### Sistem-sistem awal
Sistem-sistem yang awal seperti sistem Wettstein yang disemak terakhir kali pada tahun 1935, dan sistem Engler yang dikemaskinikan pada tahun 1964, mengiktirafkan susunan yang serupa (terdiri daripada tumbuhan-tumbuhan yang sama, tetapi dibahagikan kepada bilangan famili yang tidak sebegitu banyak) di bawah nama Scitamineae. 

## Pautan luar

* Pelayar Taksonomi NCBI
Kabung

**Kabung**, **enau** atau **aren** ialah spesies tumbuhan dalam famili Arecaceae yang berasal dari Asia Tenggara, dan India timur. Nama botaninya ialah ***Arenga pinnata*** (sin. *A. saccharifera*).

## Peristilahan
Perkataan *enau* berasal daripada akar bahasa Melayu-Polinesia Purba, **qanahaw*. Nama ini julung kali tercatat pada Batu Bersurat Talang Tuo sebagai hanāu dalam bahasa Melayu Kuno. Ia turut disebut sebagai *nau*, *inau* atau *anau*.

Buah kabung pula dikenali sebagai *belolok* atau *beluluk*.

## Penerangan
Kabung ialah sejenis pokok palma yang mempunyai daun berpelepah seperti pelepah kelapa pada pangkal setiap daun. Pelepah ini mempunyai serat hitam yang digunakan untuk membuat penyapu dan tali. Batang pokoknya kukuh berkayu di luar tetapi agak lembut dan berserabut pada terasnya. 

Bunga kabung tumbuh berjambak, dengan bunga jantan dan betina terdapat di dalam rumpun yang berasingan. Tangkai bunga jantan pokok kabung menghasilkan nira yang boleh dijadikan tuak, cuka atau gula. 

Buah kabung berjuntai sepanjang 1.5 meter (5 kaki). Setiap tandannya mempunyai 10 tangkai, dengan setiap tangkai ada lebih kurang 50 biji buah berwarna hijau. Buah ini berbahaya untuk dimakan begitu sahaja kerana kulitnya mengeluarkan getah yang sangat gatal. 

## Kegunaan
### Buah

Buah yang masih muda dileraikan daripada tandan dan direbus di dalam tin minyak tanah yang telah dibersihkan. Setelah 1-2 jam direbus, buah tadi dibelah dua atau tiga. Ada tiga isi di dalam setiap buah yang bersaiz besar. Isi tersebut direbus lagi sampai mengeluarkan tekstur menyamai agar-agar yang liat berwarna putih jernih.

Buah yang telah diolah ini disebut sebagai "buah kabung" atau "buah enau". Buah bak agar-agar itu kemudian dimasak dengan air gula selama beberapa jam dan diberi pewarna. Buah itu dihidangkan sebagai hidangan istimewa semasa Hari Raya Aidilfitri. Ada juga yang dijual di bazar Ramadan di beberapa kawasan di Asia Tenggara.

### Nira
Selain buah, pokok kabung juga diambil niranya untuk menghasilkan gula kabung. Kegunaan utama gula kabung adalah sebagai bahan masakan dalam kuih-muih tradisional, makanan dan minuman. Antara makanan yang popular dengan campuran gula ini ialah bubur kacang, kuih koci, onde-onde, dodol, wajik, agar-agar, kuih sopang, air batu campur, cendol dan ada juga yang menjadikan gula kabung sebagai bahan masakan untuk rendang dan kuah kacang.

### Serat dan daun
Serat kulit batang yang dipanggil "ijuk" boleh diolah untuk dijadikan tali, berus dan penyapu. Lidi ijuk yang disebut "sagar" sesuai dijadikan perkakas tulis. Sagar akan diraut dan dicelupkan di dalam dakwat untuk menulis terutama dalam seni khat.

## Lihat juga
* Nipah
* Rumbia

## Rujukan

* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.

## Pautan luar
* Gambar pokok Enau dan perusahaan membuat gula enau.
* Tinjauan FAMA.
Arecales

***Arecales*** ialah nama botani untuk sebuah susunan tumbuhan berbunga di bawah divisi Magnoliophyta. Susunan ini diiktirafkan secara meluas hanya pada beberapa dekad yang lalu. Sebelum itu, nama yang digunakan untuk susunan yang mengandungi tumbuhan-tumbuhan ini ialah *[[Principes (botani)|Principes]]*. 

## Lingkungan sistem taksonomi tumbuhan
### Sistem APG II
Sistem APG II 2003 tidak mengiktirafkan susunan ini dan memasukkan tumbuhan-tumbuhan yang berkaitan dalam klad **[[komelinid]]** di bawah **[[Monokotiledon|monokot]]**. Lingkungannya adalah seperti berikut:
* famili *[[Arecaceae]]* (atau *[[Palmae]]*)

Ini merupakan pengekalan lingkungan sistem APG 1998, walaupun sistem APG II menggunakan nama **komelinoid**.

### Sistem Cronquist
Sistem Cronquist 1981 telah membuat pilihan yang sama pada aras famili dan susunan, tetapi memasukkan susunan ini dalam subkelas *[[Arecidae]]* di bawah kelas *[[Liliopsida]]* [=monokotiledon]. 

### Sistem Thorne (1992)
Sistem Thorne (1992) dan sistem Dahlgren juga membuat pilihan yang sama pada aras famili dan susunan, tetapi memasukkan susunan ini dalam supersusunan *[[Arecanae]]* di bawah subkelas *[[Liliidae]]* [=monokotiledon]. 

## Pautan luar

* Pelayar Taksonomi NCBI
Magnoliaceae

**Magnoliaceae** ialah sebuah famili tumbuhan berbunga di bawah susunan Magnoliales. Famili ini terdiri daripada dua subfamili, iaitu:
***Magnolioideae**: *[[Magnolia]]* merupakan genus yang terkenal dalam subfamili ini.
***Liriodendroidae**: merupakan subfamili monogenerik yang mengandungi *[[Liriodendron]]* (pokok tulip).

Berbeza dengan kebanyakan angiosperma yang mempunyai bahagian-bahagian bunga yang diatur dalam bentuk lingkaran, Magnoliaceae mempunyai stamen dan pistil yang diatur dalam bentuk pilin di atas suatu pudung kon. Penyusunan ini didapati dalam tumbuhan-tumbuhan fosil yang kuno dan dipercayai merupakan sifat angiosperma primitif. Bunga-bunganya juga tidak dibezakan dengan jelas menjadi sepal dan kelopak seperti yang didapati dalam kebanyakan tumbuhan berbunga;  bahagian-bahagian yang mempunyai kedua-dua fungsi mengambil alih fungsi sepal serta kelopak, dan dikenali sebagai **[[tepal]]**.

Famili ini mempunyai kira-kira 225 spesies dalam 7 genus, walaupun sebilangan sistem pengelasan memasukkan kesemua subfamili Magnoioideae dalam genus *Magnolia*. Taburan famili ini melintasi Amerika Utara timur, Mexico dan Amerika Tengah, Hindia Barat, Amerika Selatan tropika, India selatan dan timur, Sri Lanka, Indochina, Malesia, China, Korea, dan Jepun.

### Genus
* Subfamili **Magnolioideae**
** Tribus **Magnolieae**
****[[Kmeria]]* (5 spesies)
****[[Magnolia]]* (128 spesies)
****[[Manglietia]]* (29 spesies)
****[[Pachylarnax]]* (2 spesies)
** Tribus **Michelieae**
****[[Elmerrillia]]* (4 spesies)
****[[Michelia]]* (49 spesies)
* Subfamili **Liriodendroidae**
** *[[Liriodendron]]* (2 spesies)

## Rujukan
* Hunt, D. (ed). 1998. *Magnolias and their allies* (Magnolia dan tumbuhan-tumbuhan yang ada persamaan*). International Dendrology Society & Magnolia Society. ISBN 0-9517234-8-0
* Azuma, H., García-Franco, J. G., Rico-Gray, V., and Thien, L. B. (2001). Molecular phylogeny of the Magnoliaceae: the biogeography of tropical and temperate disjunctions (*Filogeni molekul Magnoliaceae: biogeografi disjungsi tropika dan iklim sederhana*). *American Journal of Botany.'' 88: 2275-2285.
Lompat kijang

**Lompat kijang** (Tulisan Jawi: لومڤت كيجڠ), kadang-kadang dirujuk sebagai **hop, step and jump** atau **hop, skip and jump**, merupakan acara balapan dan padang, mirip dengan lompat jauh. Sebagai satu kumpulan, kedua-dua acara tersebut dirujuk sebagai "melompat melintang". Pesaing berlari dalam satu laluan balapan dan mempersembahkan lompatan sebelah kaki dan melompat menuju tambak berpasir. Lompat jauh diilhamkan daripada Sukan Olimpik purba dan menjadi acara Sukan Olimpik moden sejak permulaan temasya pada 1896.

Menurut peraturan IAAF, "hop harus dibuat supaya seorang atlet mendarat terlebih dahulu dengan kaki yang sama seperti yang telah diambilnya, di langkah dia akan mendarat di kaki yang lain, dari mana, kemudian, lompatan itu dilakukan."

Pemegang rekod dunia lelaki dan wanita yang terkini ialah Jonathan Edwards dari Great Britain, dengan lompatan sejauh 18.29 m (60 kaki 0 in), dan Inessa Kravets dari Ukraine, dengan lompatan sejauh 15.50 m (50 kaki 10 inci). Kedua-dua rekod itu telah ditetapkan semasa Kejohanan Dunia 1995 di Gothenburg.

## Sejarah
Adalah dipercayai bahawa acara lompat kijang bermula pada abad ke-19 di Ireland. Kali pertama acara lompat kijang diperlihatkan adalah apabila pelompat melakukan dua kali lompatan dengan menggunakan sebelah kaki yang sama, sebelum melakukan lompatan seperti acara lompat jauh.

Ini bermakna, acara lompat kijang ini adalah gabungan acara lompat jauh dengan lompatan seperti gaya seekor kijang. Versi terawal ini dipertandingkan pada Sukan Olimpik moden tahun 1896 di Athens, Greek. Pemenang pertama acara ini ialah James Connoly dari Greek.

Pada peringkat awal, lompat kijang dikenali sebagai *hop*, *step*, and *jump* dan kemudiannya ditukar namanya kepada *triple jump*. Dari Ireland, acara lompat kijang diperkenalkan ke negara Scotland, dan seterusnya ke Amerika Syarikat pada akhir abad ke-19.

## Teknik

Perubahan dalam teknik lompatan telah dilakukan dari semasa ke semasa bagi memudahkan para peserta yang mengambil bahagian, iaitu daripada melakukan dua kali lonjakan (hop), yang kemudiannya diubah kepada satu lonjakan, dan diikuti dengan satu langkahan sebelum membuat lompatan.

Kini, acara lompat kijang terus menggunakan teknik yang mula diperkenalkan sejak tahun 1940-an, dan terus kekal sehingga ke hari ini. Acara ini telah mula berkembang selepas tahun 1930-an di Jepun, Brazil, dan Kesatuan Soviet. Telah sekian lama acara ini dipelopori oleh atlet lelaki, namun sejak akhir-akhir ini acara ini telah dipertandingkan di kalangan atlet wanita.

Malah dalam beberapa kejohanan peringkat kebangsaan negara Malaysia, Sukan Asia Tenggara turut memasukkan acara lompat kijang sebagai satu acara pertandingan. Sebagai salah satu acara olahraga yang disertai oleh kedua-dua kategori untuk lelaki dan wanita, maka teknik, kaedah, dan prinsip berhubung acara ini boleh digunakan bersama dalam kategori tersebut.

## Rujukan

## Pautan luar

* International Association of Athletics Federations (IAAF)
* World Record progression in athletics
* World Masters Athletics
* Masters T&F World Rankings
* Athletics all-time performances
Fred dan George Weasley

**Fred dan George Weasley** merupakan abang kembar kepada Ron Weasley.Mereka telah dilahirkan pada april fool. Mereka membawa watak yang agak kenakalan di dalam siri Harry Potter ini. Mereka berdua berdua merupakan pelajar yang sering menimbulkan kekecohan di sekolah Hogwarts. Mereka juga adalah pencipta yang mahir yang sering menghasilkan barangan sihir yang terbaru. Di dalam siri Harry Potter yang kelima, mereka telah berpakat dengan sahabat baik mereka Lee Jordan untuk mengadakan kedai barangan sihir. Harry Potter juga salah seorang penyumbang kepada kedai tersebut di mana dia telah menghadiahkan wang kemenangannya di dalam Kejohanan Ahli Sihir Trio. Pada siri kelima, kedua-dua kembar ini telah melarikan diri dari sekolah mereka setelah membalas dendam terhadap Dolores Umbridge yang menjadi diktator kuku besi di Hogwarts. Dalam buku ketujuh,George telah kehilangan sebelah telinganya akibat sumpahan oleh Severus Snape ketika beberapa orang kumpulan Phoenix dalam perjalanan membawa Harry Potter dari rumah Dursley ke The Burrow. Manakala Fred telah dibunuh oleh Belatrix Lestrange di dalam buku yang sama. Selepas lenyapnya Lord Veldemortm George telah meneruskan Kedai Barangan Sihir Weasley mereka dan akhirnya telah berkahwin dengan Angelina Johnson.

## Lihat juga
* Senarai Watak siri Harry Potter
* Keluarga Weasley
Bendera Algeria

**Bendera [[Algeria]]** (Arab: **علم الجزائر**) terdiri daripada dua jalur tegak yang seimbang berwarna hijau dan putih, dengan bulan sabit dan bintang berwarna merah di bahagian tengah. Bendera ini menjadi bendera rasmi pada 3 Julai 1962. Rekabentuknya serupa dengan bendera yang digunakan oleh Barisan Pembebasan Nasional (Algeria).

## Reka bentuk
### Perlambangan
Warna putih melambangkan kesucian dan hijau melambangkan keindahan semulajadi negara tersebut. Bulan sabit dan bintang pula adalah sebuah simbol Islam, manakala warna merah melambangkan perjuangan rakyat Algeria untuk mencapai kemerdekaan.

### Spesifikasi

Rincian warna yang diberikan untuk menghasilkan bendera Algeria secara rasmi adalah seperti berikut:

## Pautan luar
* "Algeria", ''World Flag Database''.
Bendera Bahamas

**Bendera Bahamas** terdiri daripada bentuk segi tiga berwarna hitam di bahagian paling kiri yang melambangkan kesatuan 300,000 orang penduduk kulit hitam di negara itu. Jalur warna biru di bahagian atas dan bawah melambangkan Laut Caribbean dan Lautan Atlantik. Jalur emas di tengah melambangkan matahari dan tanah yang wujud di antara dua lautan tersebut. Bendera ini dijadikan bendera rasmi pada 10 Julai 1973.

Bendera awam Bahamas berupa sebuah panji merah yang disilang dengan bentuk salib warna putih dengan bentuk bendera kebangsaan di bahagian kepala dan bahagian atas. Bendera di laut memiliki reka bentuk yang sama tetapi dengan warna yang berlainan.

## Pautan luar

*
SPM

**SPM** boleh merujuk kepada:

### Peperiksaan awam
* Sijil Pelajaran Malaysia

### Syarikat
* Syarikat Permainan Malaysia Sdn. Bhd.
Bendera Jerman Timur

Sejak penubuhan negara Jerman Timur dari tahun 1949 hingga 1959, bendera yang digunakan oleh Jerman Timur adalah sama dengan bendera Jerman Barat dan juga bendera Jerman masa kini. Lambang negara Jerman Timur yang dicipta pada tahun 1955 hanya dimasukkan ke bendera Jerman Timur pada 1959 untuk membezakannya dari bendera Jerman Barat. Lambang ini mengandungi tukul yang melambangkan para pekerja, kompas untuk para cendekiawan dan bijiran gandum untuk para petani.

Pengibaran bendera ini di Jerman Barat dan Berlin Barat adalah suatu kesalahan di sisi undang-undang dan sesuatu yang tidak dibenarkan oleh perlembagaan negara tersebut. Namun, undang-undang ini tidak lagi berkuasa sejak 1969.

Bendera Jerman yang terkini dikembalikan sebagai bendera kebangsaan Jerman Timur dari bulan Jun 1990 sementara menunggu penyatuan rasmi negara Jerman Barat dan Timur pada bulan Oktober pada tahun yang sama.
Bendera Mongolia

**Bendera Mongolia** yang terkini diperkenalkan pada 12 Februari 1992. Rekabentuknya serupa dengan bendera tahun 1949 tetapi dengan bintang sosialis dipadamkan di bendera yang terkini. Bendera ini terdiri daripada tiga jalur tegak yang seimbang, berwarna merah di bahagian tiang, biru dan merah.

## Reka bentuk
### Perlambangan
Jalur biru di tengah melambangkan Tenger, dewa utama dipercayai dalam adat masyarakat Mongol serta langit yang menjadi alamnya.

Di bahagian tiang terdapat suatu lambang yang khusus berwarna kuning iaitu *soyombo* (,  pinjaman  *[[svayambhu]]*): lambang ini terdiri hasil penyusunan simbol-simbol abstrak yang melambangkan penyatuan unsur-unsur semulajadi lalu menunjukkan keharmonian alam sekitar:

* Puncak simbol ini berbentuk api melambangkan perkembangan, kekayaan dan kejayaan. Tiga lidah api yang terkeluar ini melambangkan masa lalu, masa kini dan masa hadapan.
* Bulat (●) dan bulan sabit melambangkan keabadian bangsa Mongol selama ada bulan dan matahari.
* Segitiga (▼) melambangkan anak panah atau lembing yang menumpaskan musuh luaran dan dalaman
* Simbol *[[Taijitu]]* (☯) melambangkan ketersampingan antara kaum-kaum lelaki dan perempuan. Ia diapit dua bentuk segi empat mendatar (▬) melambangkan keadilan untuk semua lapisan masyarakat yang atas mahupun yang bawah.
* Segi empat menaik (▮) di kedua-dua sisi lambang melambangkan keutuhan dan perpaduan.

## Sejarah

## Rujukan

## Pautan luar
*
Lambang negara Republik Rakyat China

**Lambang negara Republik Rakyat China**  (&#20013;&#21326;&#20154;&#27665;&#20849;&#21644;&#22269;&#22269;&#24509;) mengandungi representasi Gerbang Tiananmen yang merupakan tempak masuk ke dalam Bandar Terlarang di Beijing, di dalam sebuah bulatan merah. Di atas imej Gerbang Tiananmen ini terdapat lima butir bintang yang juga boleh didapati di bendera negara China. Bintang-bintang ini mempunyai pelbagai makna di kalangan rakyat China. Ada yang mengatakan bahawa ia melambangkan kesatuan seluruh rakyat China, khususnya, kesatuan lima bangsa terbesar di tanah China. Ada juga yang mengatakan bintang-intang tersebut melambangkan kesatuan lima kelas sosial di negara itu. 

Bulatan merah ini dikelilingi tangkai bijiran gandum yang melambangkan falsafah Mao mengenai revolusi pertanian. Di sebeblah bawah bahagian tengah adalah sebuah roda bergigi yang melambangkan para pekerja perindustrian. 

Elemen-elemen yang terdapat di jata ini memberi simbol kepada perjuangan rakyat China sejak Pergerakan Empat Mei dan juga melambangkan gabungan rakyat dan puak *proletariat* yang berjaya membangunkan sebuah negara Republik Rakyat China. 

Jata ini direka oleh Liang Sicheng, seorang arkitek yang terkenal, di dalam sebuah pertandingan sempena penubuhan Republik 
Rakyat China, dan direka dengan simbol-simbol yang serupa dengan jata negara USSR, sebuah lagi negara komunis. Rekaan Liang ini dirasmikan sebagai lambang negara oleh Pusat Pemerintahan Rakyat China pada 20 September 1950.
Bendera Montenegro

**Bendera Montenegro** diubah pada 12 Julai 2004 oleh Parlimen Montenegro kepada sebuah bendera berbidang merah dengan jata negara tersebut di tengah bidang.

Rekabentuk lambang negara Montenegro ini berdasarkan jata raja Montenegro, Raja Nikola I.

## Bendera-bendera lama

Bendera ini serupa dengan bendera Serbia dan digunakan dari 1945 hingga 1993 apabila warna biru ditukar dengan warna biru muda, sebuah warna tradisional Montenegro. Nisbah bendera juga ditukar dari 2:3 ke 1:3.

 dari 1945-1992]]
Bendera yang digunakan hingga tahun 1992, apabila Montenegro merupakan sebuah wilayah di dalam Republik Bersekutu Sosialis Yugoslavia.

Pada zaman pemerintahan para putera, sebuah bendera merah berlilit emas dengan salib St. George di tengah, digunakan.

## Lihat juga
* Bendera Serbia dan Montenegro
Stephen D. Krashen

**Stephen D. Krashen** atau secara ringkasnya **Stephen Krashen**, seorang profesor yang mempunyai status emiritus di Universiti California Selatan adalah pakar linguistik terkenal dan berkontroversi. Beliau telah mengemukakan beberapa hipotesis mengenai pemerolehan bahasa kedua, khususnya dalam pendidikan dwibahasa.

Satu daripada idea-idea penting yang dikemukakan olehnya adalah bahawa untuk seorang pelajar memperoleh bahasa, dia mestilah didedahkan kepada 'input mudah difahami' yang secara kasarnya berada pada tahap lebih tinggi daripada tahap penguasaan pelajar itu sendiri. Dia membezakan pendekatan ini dengan bahasa 'dipelajari'. 'Pemerolehan' berlaku dalam situasi komunikasi dalam 'dunia sebenar'. 'Perolehan' pengetahuan sedia untuk mengkomunikasikan makna. 'Pemelajaran' berlaku dalam latihan formal (bilik kelas) dan ia tidak boleh digunakan untuk mengkomunikasikan makna. Sebaliknya, ia hanya memerhati pengunaan betul tatabahasa pengetahuan bahasa 'yang diperoleh'. 

Krashen percaya yang pemelajar bahasa mesti membina atas dasar pengetahuan dengan pemprosesan bahasa di tahap yang lebih tinggi sedikit berbanding kebolehan mereka: 'kecekapan kini + 1' (i +1).  Ini juga dikenali sebagai rancahan pengajaran. 

Krashen juga mengarang suatu karya dengan Tracy D. Terrell mengenai pendekatan semulajadi (1983), yang secara lebih atau kurangnya merupakan penyambungan tema input mudah difahami dengan penambahan idea bahawa filter afektif atau halangan emosi mesti dikurangkan untuk pemelajaran berlangsung.

Mengenali sumbangan Krashen kepada bidang linguistik, dia disifatkan di Institut Teknologi Masssachusetts sebagai membuat sumbangan paling penting kepada linguistik pada abad yang lalu.

## Nota


## Rujukan

## Bacaan seterusnya

## Pautan luar
* Rencana oleh Stephen Krashen
Ninjutsu

**Ninjutsu** (忍術) secara bahasa adalah 'teknik ninja'. Ia adalah salah satu keahlian para *shinobi* (pada kebiasaanya dikenali sebagai ninja di luar Jepun). Para ninja wajib menguasai ninjutsu ini. Ninjutsu juga merupakan keahlian khusus para ninja seperti merayap di atas tanah sampai-sampai (sehinggakan) tidak diketahui orang (khalayak), melompat diantara pohon ke pohon dan yang lainnya. Salah satu tokoh ninja yang paling terkenal adalah Hattori Hanzo yang memiliki tingkatan paling sulit ninjutsu.
Hattori Hanzo

**Hattori Hanzo** atau **Hanzo Hattori** (服部 半蔵, ~1542 – November 4, 1596) dalam sejarah antarabangsa, juga dikenali sebagai **Hattori Masanari** (服部 正成) ialah salah satu ninja atau shinobi terkenal atau terhebat di masa Jepun kuno pada era Sengoku. Beliau ialah ahli dalam penggunaan Ninjutsu, Taijutsu, Genjutsu dan seorang Hidenjutsu yang terbaik dalam suku Iga. Hattori Hanzo ialah ketua suku Iga. Pada masa Iga berebut kekuasaan dengan suku Kouga, Hattori Hanzolah yang merupakan pimpinannya.
Jata negara Korea Selatan

**Jata negara Korea Selatan** terdiri daripada simbol Yin Yang di tengah, dikelilingi lima kelopak bunga dan juga sehelai reben di bawah dengan kekata *Daehan Minguk* (대한 민국), atau Republik Korea dalam tulisan Hangul. Lambang ini direka supaya ia tampak serupa dengan bunga kebangsaan Korea, bunga raya Ros Sharon. Lambang ini diperkenalkan pada tahun 1963.

## Variasi reka bentuk lain

File:Seal of the President of the Republic of Korea.svg|Mohor Presiden dengan fenghuang.
File:Emblem of the Prime Minister of the Republic of Korea.svg|Lambang Perdana Menteri. Bunga raya dikelilingi dengan kelopak bunga.
File:Emblem_of_the_National_Assembly_of_Korea_(1948-2014).svg|Lambang Dewan Negara, dengan huruf Hanja untuk *negara* (國).


## Pautan luar
* Maklumat lebih lanjut dari Pejabat Presiden Korea Selatan 
* Pejabat Perdana Menteri 
* Korea.net
Politeknik Merlimau

'''Politeknik Merlimau''', Melaka terletak dalam daerah Jasin dalam kawasan Merlimau. Politeknik ini telah beroperasi sejak tahun 2002. Kini, tempat pengajian ini dianggarkan mempunyai hampir 5000 orang pelajar serta melebihi 400 orang staf akademik dan sokongan.https://www.utusanborneo.com.my/2020/07/08/pensyarah-politeknik-didakwa-perdaya-majikan-lebih-rm175000

## Sejarah
Politeknik Merlimau merupakan politeknik ke-14 yang ditubuhkan oleh Kementerian Pendidikan Malaysia. Ia terletak di daerah Jasin, 2 km dari Pekan Merlimau, 24 km dari bandar Melaka dan 19 km dari bandar Jasin. Politeknik mula beroperasi pada 17 November 2002 dan telah mula mengambil pelajar perintis pada sesi kedua 2002 iaitu 23 Disember 2002. Politeknik mempunyai kapasiti maksimum seramai 5060 orang pelajar. Kini PMM telah  beroperasi sepenuhnya, dan menjadi salah satu nukleus yang penting kepada Merlimau.
## Visi
Menjadi Institusi TVET Yang UNGGUL

*To Be the Leading-Edge TVET Institution*

## Misi
1.Membangunkan graduan TVET yang holistik, bercirikan keusahawanan dan seimbang melalui pendidikan yang dinamik seiring dengan revolusi industri terkini.

*To develop holistic, entrepreneurial and balanced TVET graduates through dynamic education in-line with the current Industrial Revolution.*

2.Memanfaatkan sepenuhnya perkongsian pintar dengan pihak berkepentingan.

*To capitalise on smart partnership with stakeholders.*

 

3.Memperkasa komuniti melalui pembelajaran sepanjang hayat, penyelidikan dan inovasi.

*To empower communities through life-long learning, research and innovation.*

## Dasar Kualiti
“Dasar kualiti Politeknik Merlimau Melaka (PMM) adalah membangunkan potensi pelajar  ke arah kecemerlangan di dalam bidang Kejuruteraan, Perdagangan dan Pelancongan & Hospitaliti melalui penambahbaikan yang menyeluruh secara berterusan. PMM komited untuk memastikan kehendak pelanggan dipenuhi melalui pencapaian objektif-objektif kualiti yang disemak secara berkala bagi memastikan keberkesanan sistem. Dasar ini disebarkan untuk difahami oleh semua peringkat kakitangan”.

Semua Perkhidmatan Ini Akan Sentiasa Ditambah Baik Secara Berterusan Berasaskan Standard Sistem Pengurusan Kualiti

MS ISO 9001:2015 & ISO 21001:2018.

*“ The Politeknik Merlimau Melaka (PMM) quality policy strives to develop the potential of its students towards par excellence in the field of Engineering, Commerce and Tourism & Hospitality through continuous overall improvement. PMM is committed to ensure its customer’s needs are met through the achievement of its quality objectives that are periodically reviewed in order to realise the overall functioning of the system. This policy is fully disseminated in order for it to be comprehended by all layers of its staffs.”*

*All The Services Rendered Would Be Continuously Improved According To The Quality Management System Standard MS ISO 9001:2015 & ISO 21001:2018.*

## Pautan luar
* Laman Web Rasmi
*Facebook rasmi
*Instagram
*Twitter
Lambang negara Korea Utara

**Lambang negara Korea Utara** terdiri daripada gambar loji hidroeleltrik di bawah Gunung Paektu dan sebutir bintang merah yang bercahaya di atas dan dikelilingi tongkol beras yang dibentuk bujur. Di bawah terdapat reben merah dengan kekata, 조선 민주주의 인민 공화국 atau Republik Demokratik Rakyat Korea dalam tulisan Hangul. 

Lambang negara ini menyerupai lambang negara Kesatuan Soviet dan juga negara-negara fahaman Komunis yang lain. 

## Lihat juga
* Bendera Korea Utara
* Lambang negara Korea Selatan
Jata Timor Leste

**Lambang negara [[Timor Leste]]** terdiri daripada sebuah matahari bercahaya 14 yang membelakangi perisai Majlis Kebangsaan Penentangan Rakyat Timor (*Conselho Nacional de Resistência Timorense*) di bahagian tengah. Elemen-elemen utama dalam jata ini adalah dua bilah pedang tradisional Timor yang dipanggil Surik yang berpangkah, lembing, bintang dan dua anak panah. Nama rasmi negara itu dalam Portugis ditulis di atas bulatan biru. Moto yang terdapat di reben merah di bawah bermaksud: *Kehormatan, Tanahair dan Rakyat*.
Kuala Langat, Selangor

**Kuala Langat** merupakan salah satu dari sembilan daerah di Selangor, Malaysia. Daerah ini terletak di selatan negeri Selangor bersempadan dengan daerah Klang dan Petaling di utara, daerah Sepang di timur dan Selat Melaka di barat dan selatan. Daerah ini berkeluasan 858 kilometer persegi dengan jumlah penduduk seramai 307,449 orang pada tahun 2020.

Antara bandar utama di daerah ini termasuklah Morib, Banting, Jugra dan Pulau Carey.

## Pentadbiran
Daerah Kuala Langat ditadbir oleh Majlis Perbandaran Kuala Langat (MPKL) yang dinaiktaraf kepada majlis perbandaran pada tahun 2020. Daerah ini terbahagi kepada enam mukim, lima bandar dan 17 pekan.

### Mukim

* Bandar
* Batu
* Jugra
* Morib
* Kelanang
* Tanjong Duabelas
* Telok Panglima Garang

### Bandar dan pekan

* Bandar Banting
* Bandar Jenjarom
* Bandar Sijangkang
* Bandar Tanjong Sepat
* Bandar Telok Panglima Garang
* Pekan Batu
* Pekan Bukit Changgang
* Pekan Chodoi
* Pekan Jenjarom
* Pekan Kanchong
* Pekan Kanchong Darat
* Pekan Kelanang Batu Enam
* Pekan Morib
* Pekan Permatang Pasir
* Pekan Sijangkang
* Pekan Simpang Morib
* Pekan Sungai Manggis
* Pekan Sungai Raba
* Pekan Tanjong Duabelas
* Pekan Telok Datok
* Pekan Tongkah
* Pekan Telok

## Politik
### Pihak Berkuasa Tempatan
Daerah Kuala Langat berada di bawah pentadbiran Majlis Perbandaran Kuala Langat (MPKL) yang dinaik taraf pada tahun 2020. 

### Ahli Parlimen
*Ahli Parlimen 
**YB Datuk Dr. Ahmad Yunus Hairi

*Ahli Parlimen 
**YB Datuk Aiman Athirah Sabu

### Ahli Dewan Negeri (ADN)
*ADN  (Telok Panglima Garang)
**YB Datuk Dr. Ahmad Yunus Hairi

*ADN 
**YB Tuan Papparaidu Veraman

*ADN 
**YB Tuan Rosnizan Ahmad

*ADN 
**YB Tuan Borhan Aman Shah

### Penyelaras Parlimen
*Pegawai Penyelaras Parlimen 
**Haridass Ramasamy

## Demografi
Berdasarkan bancian Malaysia 2020 jumlah penduduk di Daerah Kuala Langat ialah seramai 307,449 orang dengan kepadatan penduduk 359 orang perkilometer persegi yang dikategorikan sebagai taburan penduduk padat. Lebih separuh penduduk di daerah ini merupakan Bumiputera, membentuk 70 peratus penduduk. Kaum kedua terbesar merupakan kaum Cina diikuti India. Sebanyak lima peratus penduduk merupakan bukan warganegara.

Nisbah penduduk lelaki kepada penduduk wanita ialah 110:100. Terdapat 95,799 tempat kediaman dengan sebanyak 79,890 isi rumah. Purata saiz isi rumah pula dicatatkan seramai empat orang dalam sebuah rumah. Lebih 214 ribu penduduk dalam kalangan umur bekerja, 82 ribu dalam golongan muda dan selebihnya 10 ribu orang merupakan warga tua.

## Rujukan
Tanjung Sepat, Selangor

Bandar Tanjong Sepat

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Kuala Langat
**Mukim**Bandar Tanjong Sepat
**Keluasan**N/A

**Tanjung Sepat** atau **Tanjong Sepat** atau **Kõy** (Bahasa Mah Meri) merupakan sebuah pekan di daerah Kuala Langat, Selangor. Ia juga merupakan sebuah DUN, N54. Adun sekarang adalah Borhan Aman Shah (PKR) Jika menggunakan jalan raya ia terletak dalam perjalanan dari Pantai Morib ke pekan Sungai Pelek, Sepang. Ia juga berhampiran pantai Selat Melaka.

Majoriti penduduk pekan ini berbangsa Cina.

## Rujukan

## Pautan luar
* Tanjung Sepat
* Peta-peta berkaitan dengan Tanjung Sepat